แผ่นดินทองฯแพ้คดีจ่าย 141ล้านบาท
ศาลฎีกาพิพากษาให้แผ่นดินทอง ชำระหนี้ด้วยเงิน 141.34 ล้านบาท&nbsp; หลังแพ้คดี
8 ก.ย. 2553

ศาลฎีกาพิพากษาให้แผ่นดินทอง ชำระหนี้ด้วยเงิน 141.34 ล้านบาท  หลังแพ้คดี
นายทัศพร คุปตารักษ์ กรรมการ บริษัท แผ่นดินทอง พร็อพเพอร์ตี้ ดีเวลลอปเม้นท์ (GOLD) เปิดเผยกรณีคณะกรรมการคุ้มครองผู้บริโภค ได้ฟ้องร้องบริษัท ฯ และบริษัท โกลเด้น เกท พลาซ่า ซึ่งเป็นบริษัทที่เกี่ยวข้องกับบริษัท ให้ชำระคืนเงินมัดจำพร้อมดอกเบี้ย จำนวนประมาณ 91.07 ล้านบาท เนื่องจากบริษัทมีส่วนร่วมในการโฆษณาห้องชุดในโครงการประตูทอง พลาซ่า และบริษัท โกลเด้น เกท พลาซ่า  ได้รับเงินมัดจำจากลูกค้าของโครงการ แต่ไม่สามารถก่อสร้างและโอนกรรมสิทธิ์ห้องชุดให้แก่ลูกค้าได้ นั้นเมื่อวันที่ 19 ส.ค. 2553 ศาลฎีกาได้มีคำพิพากษาให้บริษัทในฐานะจำเลยที่ 2 ร่วมรับชำระหนี้เป็นเงินประมาณ 141.34 ล้านบาท (ประมาณการรวมดอกเบี้ยถึงสิ้นปี)ให้แก่ลูกค้า
ทั้งนี้ บริษัทได้เปิดเผยการตั้งประมาณการหนี้สินจากคดีดังกล่าวไว้ในหมายเหตุประกอบงบการเงินแล้วสำหรับมูลหนี้ที่ถูกฟ้องพร้อมดอกเบี้ยในอัตรา 7.5 %ต่อปี เป็นจำนวนเงิน 138.65 ล้านบาท ณ วันที่30 มิ.ย. 2553
สำหรับประมาณการยอดชำระจากคำพิพากษาจำนวน 141.34 บาท คิดเป็น1.82% ของทรัพย์สินของบริษัท และบริษัทได้มีการวางโฉนดที่ดินเป็นหลักประกันในมูลค่า 153.39 ล้านบาทแก่ศาลแล้ว